Předstaja wuhlowy atlas
Choćebuz (SN/ch). Na přeprošenje Heinricha Bölloweje załožby diskutuja jutře wječor energijowy eksperta Arne Jungjohann, krajny rada wokrjesa Sprjewja-Nysa Harald Altekrüger (CDU) a hospodarska a energijopolitiska rěčnica frakcije Zwjazka 90/Zelenych Heide Schinowsky na BTU wo srjedźodobnym zakónčenju wudobywanja wuhla a wo perspektiwach łužiskeho industrijneho regiona. Do toho předstaji sobuawtor Jungjohann tak mjenowany „wuhlowy atlas“. Z mnohimi grafikami a tekstami atlas zwobraznja, kak je wužiwanje „čorneho złota“ industrializaciju doprědka ćěriło, za to pak dramatiske škody na wobswěće a na čłowjeku zawiniło. Centralne prašenje tuž rěka: Smě sej Łužica dowolić, dale brunicu wudobywać?
Slědy zamazać chcyli
szl_Latn szl_Latn ces_Latn